  Виталий Пронин  «Мынам Удмуртие» радиолэн «Эктоника» проектэз Россиысь «Радиомания» конкурсын жюрилэсь нимысьтыз дунъет басьтӥз калык культураез азинтэмез понна. Таӵе приз нимо-дано конкурсын нырысьсэ сётӥське. Влад Горжак.: Ми понна дуно вал сцена вылысен чузъяськем кылъёс: тӥ калык культура шоры учконъёсты, стереотипъёсты тӥяды.Али та проектэз азинто крезьгур сурасьёс Влад Горжак но Алексей Анкудинов, «Эктоника» радиоэфирез нуисьёс Пётр Пушкин но Вероника Ваулина, со сяна, проектэ мыло-кыдо пырисько тодмо егит артистъёс. «Эктоника» улсын кылдо выль кырӟанъёс.- Ми понна дуно вал сцена вылысен чузъяськем кылъёс: тӥ калык культура шоры учконъёсты, стереотипъёсты тӥяды, - вера Влад Горжак. - 2008-тӥ арын ми доры вазиськиз тодмо культреггер Павел Поздеев но дэмлаз удмурт кырӟанъёслы миксъёс лэсьтыны. Со дыре ми тодмоесь крезьгур сурасьёс вал ни - Россиысь «Турбомода», «Руки вверх» группаосын кусып возьылӥм.Нырысь  «Эктоника» удмурт егитъёслы дискотекаос ортчытъяны кутскиз, собере проект выль но выль инвисъёсты усьтылыны ӧдъяз. Али «Эктоника» шуиськод но, соку ик син азе пуксё пӧртэм гуртъёсын туала дискотекаос, пель сьӧрын чузъяськыны кутско туала удмурт трекъёс, удмуртарняосы ӝытсэ «Мынам Удмуртие» радиоын нуиськись «Эктоника» передача.Азьланяз «Эктоника» малпа радиоэфирзэ паськытатыны, али со 2 час ке, луоз 3. Озьы ик со егит кырӟасьёслы будыны юрттоз. Кызьы вера Влад Горжак, али юалляськон мынэ, кин егит кырӟасьёс пӧлысь «Элькуновидение» конкурсын кельшиз. Собере со кырӟасьлы выль кырӟанъёс гожъяны юрттом, концертъёсы кутылом.Алина Петрова Туспуктэм: vk.com/ektonika Теги: Дарт Егитъёс Крезьгур  